Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: 45/2000. (XI. 30.) Ör. rendelet 2. §-ával módosította, s
Paragraph Index: 191

2. Az Ötv. 78. § (2) bekezdése kimondja, hogy az önkormányzati vagyon külön része a törzsvagyon, amelyet a többi vagyontárgytól elkülönítve kell nyilvántartani. Az Ötv. 79. § (1) bekezdése alapján törzsvagyonnak az az önkormányzati tulajdon nyilvánítható, amely közvetlenül kötelezõ önkormányzati feladat- és hatáskör ellátását, vagy a közhatalom gyakorlását szolgálja. Az önkormányzati törzsvagyon tehát a kötelezõ önkormányzati feladatok és hatáskör ellátásához, a közhatalom gyakorlásához szükséges alapvetõ anyagi feltételek biztosítását hivatott szolgálni és garantálni. Az Ötv. 8. § (4) bekezdése szerint az önkormányzat kötelezõen ellátandó feladatát képezi a település egészséges ivóvízellátásáról való gondoskodás. Az Ötv. e rendelkezése, valamint a 79. § (1) bekezdése alapján a 79. § (2) bekezdés b) pontja az önkormányzati törzsvagyon korlátozottan forgalomképes körébe sorolja a közmûveket. Az önkormányzati víziközmûvagyonról az Övt. külön is rendelkezik. Az Övt. 20. §-a kimondja, hogy a víziközmû tulajdonnal rendelkezõ önkormányzat gondoskodik a víziközmûvek üzemeltetésérõl és azok az önkormányzati törzsvagyon körébe tartoznak, korlátozottan forgalomképesek és csak közszolgáltatási célra hasznosíthatók. Az Ötv. és az Övt. fenti rendelkezéseivel összhangban a Vt. 4. § (1) és (2) bekezdése megállapítja a települési önkormányzatoknak a helyi víziközmûvekkel kapcsolatos és a vízgazdálkodási tevékenységével, mint közfeladatok körében kötelezõen ellátandó feladatait, a 6. § (3) bekezdése pedig kinyilvánítja a víziközmûvek korlátozottan forgalomképes törzsvagyoni jellegét. A Vt. 9. § (1) bekezdése azt is meghatározza, hogy az önkormányzati víziközmûva- 2002/36. szám gyon milyen formákban mûködtethetõ és a 10. §-a pedig azok használatba adásáról rendelkezik. A Vt. 1. számú mellékletének 26. pontja megállapítja a törvény alkalmazása szempontjából a vízilétesítmény (víziközmû) fogalmát és ezen belül külön is meghatározza a közcélú vízilétesítmény rendeltetését, amely szerint azok a helyi önkormányzatnak törvényben meghatározott vízgazdálkodási feladatait, különösen a víziközmûvekkel nyújtott szolgáltatást szolgálják. A Vt.-ben meghatározott e vízilétesítmények képezik az önkormányzat korlátozottan forgalomképes víziközmû törzsvagyona körét. A Vt. által meghatározott víziközmû törzsvagyon körébe tartoznak az Ör. támadott rendelkezésének kifogásolt szövegrészében lévõ, a közmû fogalmának körébõl kivett vagyontárgyak is, mert azok a víziközmû-rendszer elengedhetetlen tartozékai.

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes